**Zmluva o poskytovaní služieb**

uzatvorená podľa § 269 ods. 2 zákona č. 513/1991 Zb. Obchodný zákonník v znení neskorších predpisov (ďalej len „Obchodný zákonník“)

a zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len „zákon o verejnom obstarávaní“)

(ďalej len „zmluva“)

# Článok I - Zmluvné strany

1. **Objednávateľ: Univerzita Komenského v Bratislave**

Sídlo: Šafárikovo nám. 6, 814 99 Bratislava 1

Korešpondenčná adresa: Šafárikovo nám. 6, P.O.BOX 440, 814 99 Bratislava 1

Štatutárny zástupca: prof. JUDr. Marek Števček, PhD - rektor

IČO: 00 397 865

DIČ: 2020845332

IČ DPH: SK 2020845332

Osoba oprávnená na

podpis zmluvy: Ing. Ingrid Kútna Želonková, PhD., kvestorka UK

Osoba zodpovedná

za realizáciu zmluvy: Mgr. Michal Lenhart, [michal.lenhart@uniba.sk](mailto:michal.lenhart@uniba.sk)

Ďalšie osoby oprávnené konať v súlade s touto zmluvou vo veciach realizácie čiastkovej zmluvy / objednávky: podľa prílohy č. 3 / Článok V ods. 5.2 zmluvy

(ďalej len „**objednávateľ**“)

1. **Poskytovateľ:**

Sídlo:

IČO:

DIČ:

IČ DPH:

Zapísaný:

Zastúpený:

Bankové spojenie:

IBAN:

Osoby oprávnené konať:

a) vo veciach zmluvných:

tel.:

email:

b) realizácie zmluvy:

tel.:

email:

(ďalej len „**poskytovateľ**“)

# Článok II. - Úvodné ustanovenia

* 1. Zmluvné strany uzatvárajú túto zmluvu v súlade s výsledkom verejného obstarávania zákazky s nízkou hodnotou podľa § 117 zákona o verejnom obstarávaní - zákazky na poskytnutie služby s názvom: – „**Prevádzka ústredne pre VoIP telefóniu**“.
  2. Touto zmluvou sa stanovuje právny režim poskytnutia služieb, ktoré sú jej predmetom, na základe uzatvorenia jednotlivých čiastkových zmlúv na poskytnutie služby (ďalej len „čiastková zmluva“), ktorými budú pri celkovej cene bez DPH do 3 320,- EUR objednávky. V čiastkovej zmluve, resp. objednávke bude presne určený rozsah služieb, miesto ich poskytovania a ostatné podmienky v súlade so zmluvou.
  3. Čiastkové zmluvy budú uzatvárať jednotlivé fakulty a ďalšie súčasti objednávateľa, pričom za objednávateľa ich bude podpisovať rektor a súčasne za jednotlivé fakulty ich dekani alebo za samostatne hospodáriace súčasti UK ich riaditelia. Objednávky budú podpisovať za jednotlivé fakulty ich tajomníci a za samostatne hospodáriace súčasti UK riaditelia resp. kvestorka.

# Článok III. - Predmet plnenia zmluvy

* 1. Poskytovateľ sa zaväzuje, že pre objednávateľa zabezpečí inštaláciu a prevádzku ústredne pre VoIP telefóniu v súlade s opisom predmetu zákazky a cenovou ponukou, ktoré tvoria prílohu č. 1 a prílohu č. 2 tejto zmluvy a sú neoddeliteľnou súčasťou tejto zmluvy. Objednávateľ sa zaväzuje, že za poskytnutú službu zaplatí zmluvnú cenu.
  2. Poskytovateľ sa zaväzuje zahájiť poskytovania telefónnych služieb do 10 dní od nadobudnutia účinnosti zmluvy.
  3. Predpokladaný finančný objem predmetu plnenia zmluvy počas jej platnosti (24 mesiacov) je stanovený na max. **131 900,00€ EUR bez DPH**. Objednávateľ nie je povinný využiť službu, ktorá je predmetom tejto zmluvy v plnom rozsahu finančného limitu. Celkové množstvo služieb bude závisieť od finančných možností a konečných potrieb objednávateľa. V návrhu čiastkových zmlúv, resp. v objednávkach, uzatváraných na základe tejto zmluvy, budú potreby objednávateľa spresnené podrobným vymedzením rozsahu služieb.

# Článok IV. - Cena predmetu plnenia zmluvy

* 1. Cena za predmet plnenia zmluvy je stanovená v zmysle zákona č.18/1996 Z. z. o cenách v znení neskorších predpisov (ďalej len „zákon o cenách“) a vyhlášky MF SR č. 87/1996 Z. z., ktorou sa vykonáva zákon o cenách v znení neskorších predpisov.
  2. Cena je v súlade s § 2 zákona o cenách založená na cene obchodného alebo sprostredkovateľského výkonu, ekonomicky oprávnených nákladoch a primeranom zisku.
  3. Zmluvná cena pokrýva všetky ekonomicky oprávnené náklady poskytovateľa vynaložené v súvislosti s predmetom plnenia zmluvy (servisný zásah, dopravné náklady, ako aj všetky ďalšie súvisiace služby a iné súvisiace platby, …).
  4. Konečná zmluvná cena za predmet plnenia zmluvy bude určená podľa skutočne poskytnutých služieb.
  5. Súčasťou zmluvy je ponuka (rozpočet) poskytovateľa uvedená v tabuľkovej forme, ktorá tvorí neoddeliteľnú prílohu č. 2 tejto zmluvy.
  6. Zmluvná cena sa nezvýši v prípade, ak sa v priebehu zmluvného vzťahu stane poskytovateľ platiteľom DPH.

# Článok V - Podmienky realizácie predmetu zmluvy

1. Za poskytovateľa je za riadne plnenie predmetu zmluvy zodpovedná osoba oprávnená konať vo veciach realizácie zmluvy podľa čl. I., pokiaľ nie je v čiastkovej zmluve, resp. objednávke uvedené inak.
2. Objednávateľ sa zaväzuje:
3. poskytnúť včasné a kompletné informácie a podklady na zabezpečenie poskytnutia predmetu zmluvy,
4. spolupracovať s poskytovateľom pri všetkých činnostiach vyplývajúcich z predmetu zmluvy,
5. bezodkladne informovať poskytovateľa o prípadných zmenách pri poskytovaní predmetu zmluvy.
6. Poskytovateľ sa zaväzuje:
7. poskytovať služby na kvalitnej a profesionálnej úrovni v rozsahu tejto zmluvy,
8. poskytnúť služby riadne a včas, s odbornou starostlivosťou, v požadovanej kvalite,
9. chrániť záujmy objednávateľa súvisiace s poskytovaním služieb, podľa tejto zmluvy a oznámiť mu všetky okolnosti, ktoré môžu mať vplyv na zmenu jeho príkazov, resp. požiadaviek,
10. dbať na to, aby jeho činnosť podľa tejto zmluvy bola maximálne účelná a hospodárna,
11. bezodkladne po zistení písomne upovedomiť objednávateľa o všetkých prekážkach poskytovania služieb a navrhnúť mu možnosti odstránenia týchto prekážok a ak ich, nie je možné odstrániť, navrhnúť zmenu služieb,
12. dodržiavať všetky pokyny objednávateľa k poskytovaniu služieb.
13. Poskytovateľ v celom rozsahu zodpovedá za akúkoľvek škodu, ktorá vznikla v dôsledku porušenia povinností poskytovateľa vyplývajúce pre neho z tejto zmluvy alebo všeobecne záväzných právnych predpisov platných v SR.
14. Poskytovateľ má nárok na odplatu len za riadne a včas poskytnuté služby objednávateľovi.

# Článok VI - Miesto dodania predmetu plnenia zmluvy

6.1 Miesta dodania a preberania predmetu plnenia zmluvy sú zariadenia objednávateľa uvedené v prílohe č. 3 tejto zmluvy, ktorá tvorí neoddeliteľnú súčasť tejto zmluvy.

6.2 Konkrétne miesto dodania bude spresnené v čiastkovej zmluve alebo objednávke.

# Článok VII - Platobné podmienky

* 1. Objednávateľ sa zaväzuje za poskytnutú službu zaplatiť poskytovateľovi zmluvnú cenu podľa článku IV. tejto zmluvy, resp. podľa prílohy č. 2 tejto zmluvy, na základe mesačných faktúr vystavených poskytovateľom vždy po uplynutí kalendárneho mesiaca.
  2. Každá faktúra bude mať náležitosti podľa zákona č. 222/2004 Z. z. o dani z pridanej hodnoty.
  3. Spôsob a podmienky fakturácie:
  4. Pravidelné mesačné náklady za správu a prevádzku ústredne fakturované na Rektorát UK objednávateľa,
  5. Konštantné mesačné náklady na volací program rozpočítané medzi fakulty a súčasti objednávateľa v pomere podľa počtu zapojených klapiek na základe kľúča, aktualizovaného osobou uvedenou v Článku I bod 1. tejto zmluvy 4x za rok,
  6. Mesačná fakturácia prevolaných nákladov a podrobný výpis hovorov zasielaný určeným kontaktným osobám podľa fakúlt a súčastí objednávateľa,
  7. Zmena požadovaného fakturačného modelu podľa požiadaviek objednávateľa po vzájomnom odsúhlasení medzi objednávateľom a poskytovateľom,
  8. Dostupnosť výpisu všetkých hovorov mimo objednávateľa vrátane časovej a cenovej tarifikácie za hovor, ktorý bude prístupný na stiahnutie automatizovaným spôsobom s aktualizáciou raz za 24 hodín.
  9. Lehota splatnosti faktúry je 30 dní odo dňa prevzatia a odsúhlasenia faktúry objednávateľom. Ak predložená faktúra nebude spĺňať náležitosti podľa ods. 7.1, 7.2 a 7.3 alebo nebude vystavená v súlade s platnou zmluvou, objednávateľ ju vráti v lehote splatnosti poskytovateľovi na dopracovanie. Opravená faktúra je splatná do 30 dní odo dňa jej doručenia objednávateľovi.
  10. Faktúry budú uhrádzané výhradne prevodným príkazom.

# Článok VIII - Záruka na predmet plnenia zmluvy

* 1. Objednávateľ má právo kontrolovať rozsah a kvalitu dodaných služieb. V prípade, že objednávateľ zistí nedostatky resp. rozpor s vopred dohodnutými požiadavkami, je oprávnený požiadať poskytovateľa o ich odstránenie. Poskytovateľ sa zaväzuje v prípade opodstatnenosti požiadavky objednávateľa tieto nedostatky bezodkladne odstrániť.

# Článok IX - Zmluvné pokuty a úroky z omeškania

* 1. V prípade akéhokoľvek obmedzenia rozsahu poskytovania služieb si objednávateľ môže uplatniť voči poskytovateľovi zmluvnú pokutu vo výške 0,05 % z ceny predmetnej služby za každú hodinu omeškania.
  2. V prípade omeškania platby oproti ustanoveniu čl. VII. si poskytovateľ uplatní voči objednávateľovi úrok z omeškania v zákonnej výške z neuhradenej fakturovanej čiastky za každý deň omeškania.

# Článok X - Doba trvania zmluvy a právo odstúpenia od zmluvy

1. Zmluva sa uzatvára na dobu určitú na 24 mesiacov od dátumu jej účinnosti alebo do vyčerpania finančného limitu **131 900,00 € EUR bez DPH** Eur bez DPH, podľa toho, ktorá skutočnosť nastane skôr.
2. Táto zmluva môže byť ukončená okrem spôsobu uvedeného v bode 1. tohto článku splnením jedného z nasledovných dôvodov:
   1. odstúpením od zmluvy,
   2. stratou oprávnenia poskytovateľa k výkonu činnosti, ktorá je potrebná pre realizáciu zmluvy,
   3. písomnou dohodou zmluvných strán,
   4. vyhlásenia konkurzu alebo likvidácie na poskytovateľa.
3. Každá zo zmluvných strán je oprávnená odstúpiť od zmluvy pri podstatnom porušení zmluvnej povinnosti druhou zmluvnou stranou alebo keď sa pre druhú zmluvnú stranu stalo splnenie podstatných zmluvných povinností úplne nemožným.
4. Za podstatné porušenie sa na účely tejto zmluvy považuje:
   1. obmedzenie rozsahu poskytovania služieb zo strany poskytovateľa oproti dohodnutému rozsahu o viac ako 72 hodín, okrem prípadu, ktorý by omeškanie ospravedlňoval (vyššia moc),
   2. ak cena bude fakturovaná v rozpore s platobnými podmienkami dohodnutými v tejto zmluve,
   3. ak poskytovateľ poskytne objednávateľovi predmet zmluvy takým spôsobom, ktorý je v rozpore s touto zmluvou,
   4. objednávateľ je v omeškaní so zaplatením faktúry o viac ako 60 kalendárnych dní.
5. Ak zmluvná strana odstupuje od zmluvy, potom je povinná túto skutočnosť oznámiť druhej zmluvnej strane písomne. Takéto oznámenie musí označovať okolnosť resp. dôvod, pre ktorý zmluvná strana odstupuje od zmluvy a presnú citáciu ustanovenia zmluvy alebo právneho predpisu, ktorý ju k odstúpeniu oprávňuje. Bez týchto náležitostí je odstúpenie neplatné, ibaže právo odstúpiť od zmluvy vyplýva priamo zo zákona. Oznámenie o odstúpení od zmluvy môže obsahovať prehlásenie, že zmluvná strana odstupuje od zmluvy až okamihom márneho uplynutia lehoty stanovenej k odstráneniu porušenia, ktoré je dôvodom odstúpenia, ak je to vzhľadom k povahe porušenia povinnosti možné.
6. V prípade odstúpenia od zmluvy je toto odstúpenie účinné doručením písomného oznámenia o odstúpení druhej zmluvnej strane, ak z obsahu odstúpenia nevyplýva neskorší účinok odstúpenia.
7. Odstúpením od zmluvy nezaniká nárok oprávnenej strany na zaplatenie zmluvných pokút a na náhradu vzniknutej škody.
8. Zmluvné strany nie sú zodpovedné za čiastočné alebo úplné neplnenie zmluvných záväzkov následkom pôsobenia vyššej moci v zmysle § 374 Obchodného zákonníka.
9. Zmluvná strana ovplyvnená vyššou mocou je povinná druhú zmluvnú stranu upovedomiť písomne o začatí a ukončení pôsobenia vyššej moci bezodkladne, najneskôr však do 15 dní od začatia jej pôsobenia. Ak by tak zmluvná strana neurobila, nemôže sa zmluvná strana účinne dovolávať pôsobenia vyššej moci.

# Článok XI - Osobitné ustanovenia

* 1. Na základe tejto zmluvy nemôže dôjsť k plneniu predmetu zmluvy. Plnenie je možné až na základe uzatvorenia čiastkovej zmluvy, resp. objednávky. Keďže zmluva je výsledkom verejného obstarávania, oprávňuje zmluvné strany k uzatváraniu čiastkovej zmluvy pre plnenie predmetu zmluvy.

# Článok XII – Ochrana osobných údajov

1. Objednávateľ má na účely tejto zmluvy postavenie prevádzkovateľa podľa Nariadenia Európskeho parlamentu a Rady (EÚ) 2016/679 z 27. apríla 2016 o ochrane fyzických osôb pri spracúvaní osobných údajov a o voľnom pohybe takýchto údajov, ktorým sa zrušuje smernica 95/46/ES (všeobecné nariadenie o ochrane údajov) (ďalej len „GDPR“).
2. Poskytovateľ má na účely tejto zmluvy postavenie sprostredkovateľa podľa GDPR.
3. Prevádzkovateľ týmto poveruje sprostredkovateľa na spracúvanie osobných údajov najmä na účely:
4. ochrana majetku, poriadku a bezpečnosti
5. personálno-mzdové účely,
6. kontrolné mechanizmy zamestnávateľa,
7. štatistické účely

v mene prevádzkovateľa a to výlučne v súlade s touto zmluvou, GDPR a pokynmi Prevádzkovateľa.

1. Prevádzkovateľ využíva služby sprostredkovateľa v rozsahu predmetu plnenia podľa čl. III tejto zmluvy najmä na to, aby Prevádzkovateľ: mohol efektívne prideľovať klapky k pracovným pevným linkám svojich zamestnancom a/alebo doktorandov, mohol spravovať oznámenia o nedostupnosti zamestnancov a presmerovania na dostupných zamestnancov, získaval štatistické údaje o telekomunikačnej prevádzke definovaných pevných liniek, mohol zaznamenávať zvukové záznamy prichádzajúcich a odchádzajúcich hovorov z definovaných pevných liniek, ktoré sú transparentne označené ako monitorované telefonické linky (napr. študijné oddelenia, CEPIT hotline), mohol vyvodzovať pracovno-právnu zodpovednosť v prípade zistenia porušení pracovnej disciplíny zamestnancov, mohol efektívne chrániť svoje majetkové práva a oprávnené záujmy na hospodárnom využívaní zverených majetkových hodnôt (napr. blokovaním audiotextových liniek, definovaním rozsahu oprávnenia pre používanie pevnej telefonickej linky konkrétnemu používateľovi), zvyšoval bezpečnosť detekciou a blokovaním tzv. fraudingových hovorov.
2. Sprostredkovateľ je oprávnený spracúvať osobné údaje počas trvania tejto zmluvy alebo až do vydania pokynu prevádzkovateľa adresovanému sprostredkovateľovi o ukončení spracúvania osobných údajov k určitému dňu.
3. Dotknutými osobami sa na účely tejto zmluvy rozumejú zamestnanci a doktorandi prevádzkovateľa a iné fyzické osoby, ktorým sa prevádzkovateľ rozhodne prideliť osobnú klapku.
4. Sprostredkovateľ bude spracúvať nasledujúce osobné údaje dotknutých osôb:
5. meno a priezvisko,
6. pridelená klapka,
7. história hovorov,
8. údaj o tom, či je dotknutá osoba zamestnanec alebo doktorand,
9. ďalšie osobné údaje nevyhnutné na dosiahnutie funkcionality požadovanej prevádzkovateľom.

Spracúvanie osobitných kategórií osobných údajov ani osobných údajov týkajúcich sa uznania viny za trestné činy a priestupky sa nepredpokladá, pokiaľ z inštrukcie Prevádzkovateľa nevyplýva inak.

1. Sprostredkovateľ spracúva osobné údaje len na základe zdokumentovaných pokynov Prevádzkovateľa, a to aj pokiaľ ide o prenos osobných údajov do tretej krajiny alebo medzinárodnej organizácie, s výnimkou prípadov, keď si to vyžaduje právo Únie alebo právo členského štátu, ktorému Sprostredkovateľ podlieha; v takom prípade Sprostredkovateľ oznámi Prevádzkovateľovi túto právnu požiadavku pred spracúvaním, pokiaľ dané právo takéto oznámenie nezakazuje zo závažných dôvodov verejného záujmu. Za zdokumentovaný pokyn sa považuje aj objednávka Prevádzkovateľa alebo inštrukcia emailom.
2. Poskytovateľ je oprávnený v súvislosti s plnením tejto zmluvy vykonávať len operácie, ktoré sú nevyhnutné pre splnenie účelu spracúvania osobných údajov uvedeného v bode 12.3 zmluvy.
3. Sprostredkovateľ a jeho zamestnanci alebo iní poverení príjemcovia sú povinní zachovávať mlčanlivosť o osobných údajoch, s ktorými prídu do styku v súvislosti s plnením tejto zmluvy. Povinnosť mlčanlivosti trvá aj po ukončení spracúvania osobných údajov, taktiež aj po ukončení zmluvného vzťahu medzi prevádzkovateľom a sprostredkovateľom a aj po skončení pracovnoprávneho vzťahu zamestnanca alebo iného právneho vzťahu povereného príjemcu a sprostredkovateľa . Tým nie sú dotknuté ustanovenia osobitných zákonov.
4. Sprostredkovateľ je povinný bezodkladne (do 24 hodín) oznámiť Prevádzkovateľovi každé podozrenie, že došlo k porušeniu ochrany osobných údajov. Sprostredkovateľ nie je oprávnený oznamovať porušenie ochrany osobných údajov týkajúcich sa tejto zmluvy dozorným orgánom ani dotknutým osobám. Ak dôjde k porušeniu ochrany osobných údajov u sprostredkovateľa, je sprostredkovateľ povinný dané porušenie zdokumentovať podľa čl. 33 ods. 5 GDPR dané zdokumentovanie poskytne prevádzkovateľovi.
5. Sprostredkovateľ je povinný dodržiavať podmienky zapojenia ďalšieho sprostredkovateľa podľa čl. 28 ods. 2 a 4 GDPR. Sprostredkovateľ zodpovedá za všetko spracúvanie osobných údajov ďalšími sprostredkovateľmi ako keby spracúval osobné údaje sám a zaväzuje sa zaviazať ďalších sprostredkovateľov tými istými podmienkami ako sú upravené v tejto zmluve. Sprostredkovateľ prehlasuje, že na spracúvanie osobných údajov podľa tejto zmluvy nepoužije žiadnych ďalších sub-sprostredkovateľov bez predchádzajúceho písomného súhlasu prevádzkovateľa. Sprostredkovateľ garantuje prevádzkovateľovi, že títo sub-sprostredkovatelia poskytujú dostatočné záruky na to, že sa prijmú primerané technické a organizačné opatrenia tak, aby spracúvanie spĺňalo požiadavky GDPR a aby sa zabezpečila ochrana práv dotknutej osoby.
6. Po ukončení poskytovania služieb týkajúcich sa spracúvania na základe rozhodnutia prevádzkovateľa sprostredkovateľ všetky osobné údaje buď vymaže alebo vráti prevádzkovateľovi a vymaže existujúce kópie, ak právo Únie alebo právo členského štátu nepožaduje uchovávanie týchto osobných údajov. Vymazaním osobných údajov sa rozumie ireverzibilné zrušenie osobných údajov rozložením, vymazaním alebo fyzickým zničením hmotných nosičov tak, aby sa z nich osobné údaje nedali reprodukovať.
7. Prevádzkovateľ vyhlasuje, že pri výbere poskytovateľa postupoval tak, že dbal na jeho odbornú, technickú, organizačnú a personálnu spôsobilosť a jeho schopnosť zaručiť bezpečnosť spracúvaných osobných údajov. Sprostredkovateľ prijal bezpečnostné opatrenia podľa čl. 32 GDPR bližšie uvedené v dokumente „Bezpečnostné opatrenia prijaté sprostredkovateľom na zabezpečenie primeranej ochrany osobných údajov“, ktorý odovzdal prevádzkovateľovi pri podpise tejto zmluvy a je povinný na vlastné náklady prijať dodatočné opatrenia na žiadosť prevádzkovateľa, ak sa také dodatočné opatrenia ukážu byť primerané.
8. Sprostredkovateľ poskytne prevádzkovateľovi všetky informácie potrebné na preukázanie splnenia povinností v čl. 28 GDPR a umožní audity, ako aj kontroly vykonávané prevádzkovateľom alebo iným audítorom, ktorého poveril prevádzkovateľ, a prispieva k nim.
9. Sprostredkovateľ nie je oprávnený sám odpovedať na žiadosti dotknutých osôb prevádzkovateľa a akékoľvek žiadosti dotknutých osôb doručené sprostredkovateľovi, ktoré sa týkajú prevádzkovateľa, je sprostredkovateľ okamžite povinný preposlať prevádzkovateľovi. Sprostredkovateľ je povinný poskytovať súčinnosť prevádzkovateľovi aj v prípade akéhokoľvek konania alebo sporu týkajúceho sa alebo súvisiaceho so spracúvaním osobných údajov podľa tejto zmluvy.
10. Sprostredkovateľ je povinný pomáhať prevádzkovateľovi pri plnení povinnosti prevádzkovateľa reagovať na žiadosti o výkon práv dotknutej osoby a ďalších povinností prevádzkovateľa podľa čl. 32 až 36 s prihliadnutím na povahu spracúvania a informácie dostupné sprostredkovateľovi.
11. Sprostredkovateľ je povinný bezodkladne upozorniť prevádzkovateľa, ak sa podľa jeho názoru pokynom prevádzkovateľa porušuje GDPR alebo iné právne predpisy Únie alebo členského štátu týkajúce sa ochrany údajov.
12. Poskytovateľ je oprávnený spracúvať osobné údaje na základe tejto zmluvy odo dňa nadobudnutia jej účinnosti.

# Článok XIII - Záverečné ustanovenia

1. Poskytovateľ podpisom zmluvy vyhlasuje, že v čase uzatvorenia zmluvy je zapísaný v registri partnerov verejného sektora v súlade so zákonom č. 315/2016 Z. z. o registri partnerov verejného sektora a o zmene a doplnení niektorých zákonov v znení neskorších predpisov (ďalej len „zákon č. 315/2016 Z. z.“), ak sa ho povinnosť zápisu do registra partnerov verejného sektora týka. Poskytovateľ zároveň vyhlasuje, že jeho konečný užívateľ výhod, zapísaný v registri partnerov verejného sektora nie je verejný funkcionár, definovaný v §11,  ods.1, písm. c), body 1-13 ZVO. Poskytovateľ uvedené vyhlasuje aj za svojich prípadných subdodávateľov.
2. Právne vzťahy oboch zmluvných strán neupravené touto zmluvou sa riadia príslušnými ustanoveniami Obchodného zákonníka a ostatnými právnymi predpismi SR.
3. Táto zmluva môže byť menená iba písomnými dodatkami podpísanými zmluvnými stranami v súlade so zákonom o verejnom obstarávaní.
4. Táto zmluva nadobúda platnosť dňom jej podpisu obidvomi zmluvnými stranami a účinnosť dňom nasledujúcim po dni jej zverejnenia v Centrálnom registri zmlúv vedenom Úradom vlády Slovenskej republiky. Poskytovateľ týmto prehlasuje, že súhlasí so zverejnením tejto zmluvy v celom rozsahu v Centrálnom registri zmlúv. Zmluva je vyhotovená v 4 rovnopisoch, z ktorých objednávateľ dostane 2 rovnopisy a poskytovateľ dostane 2 rovnopisy.
5. Zmluvné strany prehlasujú, že zmluvu pred jej podpisom prečítali, jej obsahu porozumeli a s ním súhlasili, čo potvrdzujú svojimi podpismi.
6. Neoddeliteľnou súčasťou tejto zmluvy sú nasledujúce prílohy:

1. Opis predmetu zákazky

2. Návrh na plnenie kritéria na vyhodnotenie ponúk

3. Fakulty a ďalšie súčasti UK a zodpovedné osoby

4. Zoznam telefónnych prístrojov

5. Číselné množiny

6. Zoznam krajín na zasielanie SMS

|  |  |  |
| --- | --- | --- |
| Za poskytovateľa: |  | Za objednávateľa: |
| dňa: |  | dňa: |
|  |  |  |
|  |  | Ing. Ingrid Kútna Želonková, PhD. kvestorkaUK |